สังคมข่าวหุ้นเล็กเซียวหงส์
 หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 15 กันยายน พ.ศ. 2558 ดัชนีหุ้นไทยปิดตลาด 1,377.15 จุด ติดลบ 4.57 จุด มูลค่าซื้อขาย 32,606 ล้านบาท ปัจจัยหลักมาจากความกังวลการปรับขึ้นอัตราดอกเบี้ยสหรัฐฯ “ยังไม่ชัดเจน” วันนี้ตลาดแกว่งตัวให้แนวรับ 1,360-1,365 จุด แนวต้าน 1,385-1,390 จุด
15 ก.ย. 2558

 หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 15 กันยายน พ.ศ. 2558 ดัชนีหุ้นไทยปิดตลาด 1,377.15 จุด ติดลบ 4.57 จุด มูลค่าซื้อขาย 32,606 ล้านบาท ปัจจัยหลักมาจากความกังวลการปรับขึ้นอัตราดอกเบี้ยสหรัฐฯ “ยังไม่ชัดเจน” วันนี้ตลาดแกว่งตัวให้แนวรับ 1,360-1,365 จุด แนวต้าน 1,385-1,390 จุด
****หุ้นITD ราคาวิ่งแรงเกือบ 4% ดูปรับขึ้นผิดหูผิดตาไม่น้อยทีเดียว ว่าด้วยพื้นฐานแล้ว ไม่น่าทำให้ราคาวิ่งหน้าตั้งแบบนี้ เอ..หรือว่าจะเกี่ยวข้องกับวานนี้ “เสี่ยยักษ์” วิชัย วชิรพงษ์อัพโหลดวีดีโอโครงการอุดรโพแตช บริษัท เอเชียแปซิฟิค โปแตช คอร์ปอเรชั่น จำกัด ขึ้นในเฟซบุ๊คส่วนตัวและบอกว่า “ของ ITD ครับ”…เกี่ยวไม่เกี่ยวไม่รู้..แต่ที่แน่ๆ “เสี่ยยักษ์” ถือหุ้นใหญ่ ITD ด้วยนะครับ
****หุ้นACAP ปรับขึ้น 16% มูลค่าสูงสุดในตลาดmai สอดรับรายการบิ๊กล็อต 19.62 ล้านหุ้นหรือว่า 15.69% ราคาเฉลี่ย 12.50 บาท จากผู้ถือหุ้นรายใหญ่ ดูจากโครงสร้างผู้ถือหุ้น น่าจะเป็นคนชื่อ MR.KENUO LINผู้ถือหุ้นใหญ่อันดับหนึ่งหรือไม่..แต่ที่แน่ๆ ราคาร้อนแรงแบบนี้ ตลท.สั่งให้ ACAP ต้องใช้เกณฑ์ Cash Balance(ซื้อขายด้วยเงินสดทั้งจำนวน) มีผลตั้งแต่ 15 ก.ย.-5 ต.ค. 58.. รู้กันละนะ
****หุ้นกลุ่มสื่อสารชัดเจนอีกครั้งเมื่อกสทช.ประกาศเดินหน้าประมูล 4G คลื่น 900 MHz. ตามกำหนด 15 ธ.ค. 58 เท่ากับว่าได้เวลาเก็งกำไร “หุ้นสื่อสาร” กันได้อีกครั้ง และที่สำคัญ “หุ้นสื่อสารน้อย” ยิ่งไม่ควรพลาดทั้ง CSS-ILINK-LOXLEY-SAMTEL-JTS-AIT ที่ไม่ว่าใครจะชนะประมูลก็ตาม “ต้องลงทุนวางระบบ” มันคือ “โอกาสหุ้นสื่อสาร” นั่นเอง
****หุ้น SYNEX น่าจับตาอีกเช่นกัน ล่าสุด “สุธิดา มงคลสุธี” ซีอีโอใหญ่ ส่งซิกปีนี้กำไรเติบโตเท่าตัวเมื่อเทียบปีก่อน ที่มีกำไรสุทธิกว่า 181 ล้านบาท แถมล่าสุดเตรียมเข้าซื้อกิจการ “ดิจิตอลมาร์เก็ตติ้ง” อีก 1 ราย
****โอกาสพิเศษฉลองครบรอบ 21 ปี หนังสือพิมพ์ข่าวหุ้นธุรกิจ สมนาคุณมิตรรักแฟนหุ้นด้วย “ข่าวหุ้นฉบับพิเศษ” ว่าด้วยเรื่อง “21 New Wave CEOs และ 21 หุ้นเด่นเหนือตลาด” งานนี้แจกฟรีพร้อมกับหนังสือพิมพ์ข่าวหุ้นธุรกิจ วันที่ 16 ก.ย. 58 นี้…อย่าพลาด..!!
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์(ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ทางสถานีวิทยุ FM 97.0 MHz. การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!